b"\n_START_ARTICLE_\nAnnie Dahr Nygaard\n_START_SECTION_\nFilm\n_START_PARAGRAPH_\nAnnie Dahr Nygaard har hatt flere mindre filmroller, blant annet i de norske spillefilmene Lille Fr\xc3\xb8ken Norge (2003) og Tommys inferno (2007), og i kortfilmene P\xc3\xa5 velvet (2007), Hemmeligheten (2008) og Vektl\xc3\xb8s (2008). _NEWLINE_Dahr Nygaard har dessuten spilt hovedrollen i Appelsinpiken, filmatiseringen av Jostein Gaarders roman med samme navn, regissert av Dahr Nygaards tante Eva Dahr.\n_START_SECTION_\nTeater\n_START_PARAGRAPH_\nForuten en del st\xc3\xb8rre og mindre filmroller hadde Annie Dahr Nygaard ogs\xc3\xa5 en birolle i Bertolt Brechts Det gode mennesket fra Sezuan da dette stykket ble satt opp p\xc3\xa5 Centralteatret i Oslo i 2003. _NEWLINE_Etter fullf\xc3\xb8rt bachelorgrad i teater og skuespillteknikk ved H\xc3\xb8yskolen i Nord-Tr\xc3\xb8ndelag (HiNT), ble hun i 2012 ansatt i det franske teaterkompaniet Compagnie Phillippe Genty, i forestillingen Forget Me Not (fransk tittel: Ne m'oublie pas). Dette var en produksjon der akt\xc3\xb8rene p\xc3\xa5 scenen b\xc3\xa5de var skuespillere og figurspillere. Denne produksjonen turnerte i Europa, Asia og Russland fram til 2015.\n_START_SECTION_\nFamilie\n_START_PARAGRAPH_\nAnnie Dahr Nygaard er datter av forfatteren Martin Nygaard og Victoria Dahr som sammen driver Hurra Forlag p\xc3\xa5 Smestad i Oslo. Hun er s\xc3\xb8ster av skuespillerne Mikkel Dahr Nygaard (1990\xe2\x80\x93) og Ida Maria Dahr Nygaard (1993\xe2\x80\x93)."